વર્ષોથી વૉલીબૉલ રમી રહેલી સરખડીની મહિલા ખેલાડીઓએ એક દાયકામાં ગુજરાતનું નામ વૉલીબૉલની રમતમાં સમગ્ર દેશમાં ગુંજતું કરી દીધું છે. આ ખેલાડીઓએ ર૦૦૬થી અત્યાર સુધીમાં વિવિધ ટૂર્નામેન્ટોમાં કુલ મળીને ગુજરાતને ૧૧ ગોલ્ડ, ૬ સિલ્વર અને ૩ બ્રોન્ઝ મળી કુલ ૨૦ મેડલ અપાવ્યા છે. ૨૦૦૬માં અંડર-૧૯ સ્કૂલ ગેઇમ્સમાંં સરખડીની ખેલાડીઓએ રાજ્યને સૌ પ્રથમ ગોલ્ડમેડલ અપાવ્યો હતો, ત્યારથી મેડલ જીતવાનો સિલસિલો ચાલુ જ છે.